钦定古今图书集成/明伦汇编/氏族典/第250卷 > 张弘纲
## 钦定古今图书集成/明伦汇编/氏族典/第250卷 > 张弘纲

按《泉州府志》：“弘纲，同安人。倭寇之乱，其父遂夫与弟
弘猷皆被掳，索金赎。弘纲家贫，无所得金，乃入巢泣
说贼曰：‘吾父归，则金可得矣’。贼质之，为刻日而归遂
夫。遂夫终无所得金。至期，贼令缚出，与其弟斩之。弘
纲复绐贼曰：‘父归必有金，可遣弟速之’。贼又如言。弟
既脱，弘纲乃告贼曰：‘家贫甚，金不可得，吾以全吾父
与弟耳’。”贼怒，悬于树，焚死之。